ශ්‍රී ලංකා නිදහස් පක්ෂයේ නායකත්වයට හෙට දිනයේ කව්රු පත් වුවද,  එම තනතුරට එන ඕනෑම අයෙකු සමග තමන් කටයුතු කිරීමට සූදානම් බව හිටපු සිවිල් ගුවන් සේවා අමාත්‍ය හා එක්සත් ජනතා නිදහස් සන්ධාන පුත්තලම දිස්ත්‍රික් පාර්ලිමේන්තු මන්ත්‍රි ප්‍රියංකර ජයරත්න මහතා පවසයි.ප්‍රියංකර ජයරත්න මහතා සමග දුරකථනයෙන් පැවැත් වූ විශේෂ සාකච්ඡාවේ දී වැඩි දුරටත් පවසා සිටියේ මේ වන විට පුත්තලම දිස්ත්‍රික්කයෙන් එක්සත් ජනතා නිදහස් සන්ධානය වෙනුවෙන් පෙනී සිටි පාර්ලිමේන්තුව නියෝජනය කල මන්ත්‍රී වරුන් මෛත්‍රිපාල සිරිසේන මහතාට සහය පල කරමින් එක් වී ඇති බවත්, තමන් තවමත් එසේ එක් වීමට අදහස් නොකල බවත්, ඒ සදහා කිසිදු ආකාරයක ආරාධනයක් තමන්ට මෙතෙක් ලැබී නැති බවත්, එසේ ආරාධානා ලැබෙන තුරු බලා සිටින බවත්, පැවසීය.